Այս ամենը հաշվի առնելով՝ բոլորովին դժվար չէ հասկանալը, թե սկանդալի պատճառները սնուցող քամին որ ուղղությունից է փչում, և բոլորովին թափանցիկ տեսք ունի ռուս դեսպան Վոլինկինին այս աննախանձելի պատմության մասնակից կերպարներից մեկը դարձնելը: Մնում է միայն ավելացնել, որ պատգամավոր Ուրիխանյանը Հայաստանի ոստիկանությունից պահանջել է իր և իր ընտանիքի անդամների անձնական անվտանգությունը ապահովելը: «Դրա անհրաժեշտությունը պայմանավորված է գործի հետ կապված հանգամանքներով, որոնց հրապարակումը չի թույլատրվում՝ գործի գաղտնիությունից ելնելով»,- հայտարարեցին պատգամավորի գրասենյակից: Եվ դեռ հայտնի էլ չէ՝ այդ հանգամանքները զուտ քրեական են համարվում, թե ունեն քաղաքական ինչ-որ այլ դրդապատճառ: